સાઇબર ક્રાઇમ સેલ ડિપાર્ટમેન્ટ ઉપરાંત પોક્સો સેલમાં બાળકોની સુરક્ષાનું કામ હાથ ધરવામાં આવ્યું છે. એ જ રીતે મહિલાઓ માટે પણ અલગ સેલનું નિર્માણ કરવામાં આવ્યું છે. બાળકો, મહિલાઓ સાથે જે રીતે દુર્વ્યવહાર કરવામાં આવે છે – ગુના આચરવામાં આવે છે એ સમાજની માનસિકતા છતી કરે છે અને આવી જ માનસિકતાનું અન્ય એક રૃપ છે સાઇબર ક્રાઇમ. ક્રાઇમ પેટર્નમાં પરિવર્તન આવી રહ્યું છે પણ સાથે જ માનવતાની પેટર્નમાં પણ બદલાવ આવી રહ્યો છે, એ ખરેખર દુખદાયક અને અપરાધભાવ જન્માવનારું છે. એવું લાગી રહ્યું છે કે સ્વસ્થ અને સ્વચ્છ સમાજની વ્યાખ્યા જાણે મરી પરવારી છે.